การขู่ยึดกรีนแลนด์และคลองปานามาของโดนัลด์ ทรัมป์เป็นเพียงเรื่องโปกฮาหรือแท้จริงแล้วนี่คือทิศทางนโยบายต่างประเทศของรัฐบาลทรัมป์ 2

ธเนศ อาภรณ์สุวรรณ วิเคราะห์นโยบายต่างประเทศของทรัมป์ 2 อันเป็นการสร้างความยิ่งใหญ่ของตัวผู้นำจนสะท้อนภาพระบอบสมบูรณาญาสิทธิ์ทรัมป์ในอเมริกา (Trump Absolutism)“น้ำหนักของความเอาจริงเอาจังในคำขู่ระหว่างประเทศของทรัมป์เริ่มทำท่าจะเป็นเรื่องจริงในนโยบายต่างประเทศของรัฐบาลทรัมป์ 2 ไป นั่นคือจินตภาพของ ‘America First’ ไม่ใช่แค่คำรณรงค์หาเสียงแต่กำลังจะเป็นลัทธิอุดมการณ์ทางการเมืองของอเมริกาที่จะเป็นหนึ่งของโลก ไม่ใช่เป็นคติการโดดเดี่ยวตัวเอง (isolationist) แบบอดีต”

“การเคลื่อนไหวและสร้างแรงกระเพื่อมทางการเมืองของทรัมป์เป็นการหาเสียงและสร้างแรงสนับสนุนให้แก่เขา ไม่ใช่ให้แก่พรรครีพับลิกันหรือแก่รัฐบาลแต่ประการใด ทั้งหมดเป็นการสร้างความยิ่งใหญ่ให้แก่ตัวของเขาและตระกูลที่จะสืบทอดความมั่งคั่งต่อไป”

“มองอย่างเปรียบเทียบ พฤติการณ์ของโดนัลด์ ทรัมป์คล้ายคลึงและเกือบเหมือนการดำรงตนของพระมหากษัตริย์ในประเทศที่ยังมีระบอบกษัตริย์จริงๆ อยู่ ข้อต่างคือพระราชาทรัมป์นั้นสามารถถูกวิจารณ์และล้อเลียนในที่สาธารณะและในสื่อมวลชนทางสังคมทุกช่องทางได้ เขาไม่ฟ้องข้อหาหมิ่นประมาทตัวเขาแต่อย่างใด แต่เขาก็จะเล่นงานกลับในทุกรูปแบบผ่านทางสื่อมวลชนที่เขาคุมในมือด้วยเหมือนกัน”

ภาพประกอบ: จิราภรณ์ บุญเย็น
#มองอเมริกา